Afgørelse om sagsomkostninger i hævet ankesag vedrørende levering og opstilling af malkecenter samt flytning af eksisterende varmepumpeanlæg og etablering af nyt koldt- og varmtvandsanlæg til malkecenteret
Ret: Vestre Landsret (2. instans)
Faggruppe: Civilsag — Almindelig civil sag
Sagsemner: Retspleje og civilproces;

/

VESTRE LANDSRET
RETSBOG

Den 10. marts 2022 holdt Vestre Landsret møde i retsbygningen i Viborg.

Landsdommerne Claus Rohde, Jon Esben Hvam og Chris Olesen behandlede
sagen.

Sag BS-19606/2021-VLR
(8. afdeling)

Appellant ApS, tidligere Sagsøgte ApS
(advokat Birgitte Nygaard Christensen)

mod

Appelindstævnte A/S, tidligere Sagsøger A/S
(advokat Torben From)

Appellant ApS, tidligere Sagsøgte ApS har til brug for landsrettens
fastsættelse af sagsom-kostninger anført, at sagsbehandlingen har været
ganske begrænset, og at Appelindstævnte A/S, tidligere Sagsøger A/S ikke
har indleveret ankesvarskrift.

Appelindstævnte A/S, tidligere Sagsøger A/S har hertil navnlig anført, at der
i forlængelse af ankestævningen har været korrespondance om spørgsmålet
om opsættende virkning, og anken har nødvendiggjort yderligere
sagsbehandling.

Appellant ApS, tidligere Sagsøgte ApS har hævet sin anke og må derfor
anses for den tabende part og skal derfor betale sagsomkostninger til
Appelindstævnte A/S, tidligere Sagsøger A/S.

Landsretten bestemte, at Appellant ApS, tidligere Sagsøgte ApS i
sagsomkostninger for landsretten skal betale 10.000 kr. til Appelindstævnte
A/S, tidligere Sagsøger A/S. Beløbet er til dækning af udgifter til
advokatbistand ekskl. moms. Udover sagens værdi er der ved



/

2

fastsættelsen af beløbet til advokat taget hensyn til det arbejde, som advokat
Torben From har haft ved sagens behandling for landsretten.

Sagen sluttet.